Kuvulwe isikole esisha sabakhubazekile eGoli | News24Kuvulwe isikole esisha sabakhubazekile eGolieGoli - Isikole esaziwa ngeNokuthula LSEN School okuthiwa senziwe ngemali elinganiselwa ku-R300 million sethulwe ngoLwesibili nguNdunankulu waseGauteng, uDavid Makhura, noNgqongqoshe wezeMfundo esifundazweni uPanyaza Lesufi kanye nowokuThuthukiswa kweNgqalasizinda, uJacob Mamabolo, eLyndhurst, eGoli."Namuhla siqinisekisa ushintsho, izingane zethu ezikhubazekile zingabantu nazo kanti futhi sizithathela phezulu, akumele zifuhlwe emakhaya," kusho uLesufi.Kuthiwa lesi sikole singamelana nanoma yisiphi isimo sezulu esingesihle kanti sizoqala ukwamukela abafundi ngo-2018.OLUNYE UDABA:Bavutha bengabaselwe abaphila nokukhubazeka eNgwavumaULesufi uthi odokotela kanye nongcweti abasebenza ngabakhubazekile bazosebenzela kulesi sikole ubusuku nemini ukuqinisekisa ukuthi izingane zithola usizo olusezingeni.Lesi sikole sithatha abafundi abakhubazeke ngezindlela ezihlukene, okubalwa ngokomqondo, abane-Autism kanye nokunye ukukhubazeka.Abafundi abafunda lapha bazothola isitifiketi se-General Certificate of Education: Technical Occupational Curriculum.Zingu-120 izikole zabakhubazekile eNingizimu Afrika, uNdunankulu uMakhura uthi lesi sikole sizothatha abafundi abangu-560, kanti futhi bangu-80 abangakwazi ukuhlala ngaphakathi esikoleni, kubika iThe Citizen.
